*Šis straipsnis apie veikėjų grupę vaidmenų žaidime. Apie kitas prasmes skaitykite straipsnyje Grupė.*
Vaidmenų žaidime „Tales of Trolls & Treasures" žaidėjas valdo grupelę nuotykių ieškotojų, kurie tyrinėja fiktyvų fantastikos pasaulį ir grumiasi kovose.
**Grupė** vaidmenų žaidimuose – žaidimo pasaulyje kartu keliaujančių ir veikiančių veikėjų grupė. Stalo vaidmenų žaidimuose grupė susideda iš žaidėjų valdomų veikėjų ir kartais ne žaidėjų valdomų veikėjų, kuriuos valdo žaidimo meistras. Kompiuteriniuose žaidimuose grupės sudėtis gali skirtis priklausomai nuo režimo. Internetiniuose vaidmenų žaidimuose arba kitaip – MMORPG žaidimuose – grupės sudėtis yra panaši į stalo vaidmenų žaidimams būdingą grupės sudėtį, išskyrus tai, kad ne žaidėjų veikėjus visada daugiau ar mažiau valdo kompiuterio dirbtinis intelektas. Tuo tarpu vieno žaidėjo žaidimuose paprastai žaidėjas pats vienas valdo visus grupės narius.

Grupės ypatumai
---------------

Grupė skiriasi nuo kitokių grupuočių, būdingų MMORPG žaidimas, kaip kad gildijos ir klanai.

Vaidmenų žaidimuose grupėms paprastai būdingi šie žaidimo elementai:

* Patirties dalinimas grupės viduje. Grupė veikdama kartu gauna tam tikrą kiekį patirties taškų, kurie padalinami visai grupei. Tokiu būdu žaidime patirties taškų gali gauti ir tie grupės nariai, kurie negali tiesiogiai dalyvauti kautynėse ir rinkti patirties taškus už nukautus priešus ir padarytą žalą. Taip grupėse vystomi ir lygius kelia gydantys nariai, kurie kautynėse paprastai nėra pajėgūs.
* Grupę veikiantys kerai. Maginės fantastikos vaidmenų žaidimuose paprastai egzistuoja kerai, kurie veikia visą grupę iš karto (bet neveikia neutralių veikėjų ir priešininkų). Tokie grupiniai kerai gali gydyti, stiprinti gynybinius gebėjimus ar gebėjimą atakuoti.

### Veikėjų valdomumas

Stalo vaidmenų žaidimuose grupės pagrindas visada yra žaidėjų veikėjai, retkarčiais prie jų gali prisijungti žaidimo meistro valdomi NPC.

Kompiuteriniuose stalo žaidimuose grupės sudėtis gali būti įvairi:

* interneto žaidimuose (pvz. MMORPG) grupių sudėtis būna panaši kaip ir stalo žaidimuose – vyrauja žaidėjų valdomi veikėjai. Grupėse gali būti veikėjų sąjungininkų, kurie valdomi vien kompiuterio (kartais jų veiksmus kažkiek gali valdyti grupės žaidėjai).
* pavienio žaidėjo kompiuteriniuose vaidmenų žaidimuose grupė gali būti sudaryta iš įvairiai valdomų veikėjų:
	+ žaidėjas valdo visus grupės narius vienu metu.
	+ žaidėjas valdo vieną pagrindinį grupės narį, kitus grupės narius NPC valdo kompiuteris. Dažnai žaidėjas gali šiek tiek valdyti grupės narius NPC – nurodyti, kokios taktikos laikytis (agresyviai atakuoti, į kautynes nesivelti, ginti pagrindinį grupės veikėją).
	+ žaidėjas gali persijungti ir imti valdyti bet kurį grupės narį, o likusius tuo metu valdo kompiuteris.

Kai kuriuose kompiuteriniuose VŽ žaidėjas grupės narių NPC elgesį gali paveikti tam tikrais poelgiais. Pvz. žaidimuose „Baldur's Gate" ir „Neverwinter Nights" žaidėjas atlikdamas tam tikras užduotis, tam tikrais veiksmais ar pašnekesiais su grupės nariais ir aplinkiniais NPC gali keisti savo grupės narių požiūrį į jį. Netinkamais veiksmais vidugrupinius santykius galima tiek sugadinti, kad vienas ar keli grupės nariai gali išeiti iš grupės dėl nesuderinamumo.
  
Šiuose žaidimuose veikėjai turi ir tam tikras pasaulėžiūrines savybes, dėl kurių kai kurie veikėjai iš principo negali sutarti vienoje grupėje, net jei tarp jų asmeniškai nėra buvę jokių konfliktų.

### Veikėjų profesinė padėtis

Grupę paprastai sudaro skirtingų klasių (profesijų) veikėjai, kurių gebėjimai papildo vienas kitą ir didina grupės kovines ir išgyvenimo galimybes, kompensuoja klasių ar individualius veikėjų trūkumus, padeda atversti naują istorijos pasakojimo skyrių. Tradiciškai „Dungeons & Dragons" tipo sistemose grupes sudaro vienas ar keli kariai, magas, gydantis narys (klierikas ar vitalistas), vagis ar pėdsekys.

Kompiuteriniuose VŽ, kur grupę sudaro pagrindinis veikėjas, valdomas žaidėjo, ir kompiuterio valdomi papildomi nariai, žaidėjas dažnai gali keisti grupės sudėtį parinkdamas naujus tam tikrų profesijų (ar papildomų gebėjimų) veikėjus, kurie labiau tinka numatomai grupės veiklai. Pvz. numatant kautynes su nemirėliais į grupę gali įtraukti daugiau klierikų, kurie geriau saugo nuo nemirėlių ir geba juos nuvaryti.

Šaltiniai
---------

1. 1 2 3  Adams, Ernest (2010). *Fundamentals of Game Design* (2nd ed.). New Riders. pp. 492, 517. ISBN 978-0-321-64337-7. OCLC 460601644.
2. 1 2  Deterding, Sebastian; Zagal, José Pablo (2018). *Role-Playing Game Studies: Transmedia Foundations*. New York, NY: Routledge. pp. Box 2.3, Box 7.1. ISBN 978-1-315-63753-2. OCLC 1019729171.
3. ↑  Tresca, Michael J. (2011). *The Evolution of Fantasy Role-Playing Games*. Jefferson, N.C.: McFarland & Co. pp. 159. 167, 188. ISBN 978-0-7864-6009-0. OCLC 697175248.
4. ↑  Altice, Nathan. *I Am Error: The Nintendo Family Computer / Entertainment System Platform*. Cambridge, Massachusetts. pp. 212–214. ISBN 978-0-262-02877-6. OCLC 897401731.
5. ↑  Bowman, Sarah Lynne (2010). *The Functions of Role-Playing Games: How Participants Create Community, Solve Problems and Explore Identity*. Jefferson, N.C.: McFarland & Co. pp. 116–118. ISBN 978-0-7864-5555-3. OCLC 610030194.
6. ↑  Grayson, Nathan (2018-05-11). „Picking An RPG Party Is Agony". *Kotaku* (anglų). Nuoroda tikrinta 2020-10-02.  Nežinomas parametras `|url-status=` ignored (pagalba)